****

### REPUBLIKA HRVATSKA

### VARAŽDINSKA ŽUPANIJA

### GRAD LEPOGLAVA

### Antuna Mihanovića 12

### 42250 Lepoglava

### tel. 042 770 411, fax 042 770 419

### email: [lepoglava@lepoglava.hr](mailto:lepoglava@lepoglava.hr)

KLASA :551-06/03-01/01

URBROJ: 2186/016-01-03

Lepoglava, 30.10.2003.

Gradsko vijeće

KLASA: 410-22/23-01/2

URBROJ: 2186-9-02-23-3

Lepoglava, 30.11. 2023.

Na temelju članka 41. stavak 4. i članka 42. stavak 1., a u vezi sa člankom 20. Zakona o lokalnim porezima (“Narodne novine” br. 115/16, 101/17, 114/22 i 114/23 ) i članka 22. Statuta Grada Lepoglave ( ''Službeni vjesnik Varaždinske županije br. 64/20, 18/21) Gradsko vijeće Grada Lepoglave na 19. sjednici održanoj 30.11.2023. godine donosi

**ODLUKU O GRADSKIM POREZIMA**

**I. OPĆE ODREDBE**

Članak 1.

Ovom se Odlukom propisuju vrste poreza koji pripadaju Gradu Lepoglavi, obveznici plaćanja, porezna stopa i osnovica, stope i visina poreza te način obračuna i plaćanja poreza u skladu sa Zakonom o lokalnim porezima kako slijedi:

1. porez na potrošnju,

2. porez na kuće za odmor,

3. porez na korištenje javnih površina

**II. POREZ NA POTROŠNJU**

Članak 2.

Porez na potrošnju plaća se na potrošnju alkoholnih pića (vinjak, rakiju i žestoka pića), prirodnih vina, specijalnih vina, piva i bezalkoholnih pića u ugostiteljskim objektima, a koji se nalaze na području grada Lepoglave.

Članak 3.

Obveznik poreza na potrošnju iz članka 2. ove Odluke je pravna i fizička osoba koja pruža ugostiteljske usluge, a koji se nalaze na području grada Lepoglave.

Članak 4.

Osnovica za porez na potrošnju iz članka 2. ove Odluke je prodajna cijena pića koja se proda u ugostiteljskim objektima, a u koju nije uključen porez na dodanu vrijednost.

Članak 5.

Porez na potrošnju plaća se po stopi od 3%.

Članak 6.

Porez na potrošnju iskazuje se na Obrascu PP-MI-PO i predaje do 20. dana u mjesecu za prethodni mjesec. Obračunati porez na potrošnju obveznik poreza plaća do posljednjeg dana u mjesecu za prethodni mjesec.

Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.

**III. POREZ NA KUĆE ZA ODMOR**

Članak 7.

Porez na kuće za odmor plaćaju pravne i fizičke osobe koji su vlasnici kuća za odmor, a koje se nalaze na području grada Lepoglave.

Članak 8.

Porez na kuće za odmor plaća se u iznosu od 1,00 euro/m2 godišnje po metru korisne površine kuće za odmor.

Članak 9.

Porez na kuće za odmor ne plaća se na kuće za odmor koje se ne mogu koristiti (zbog starosti i trošnosti, zbog ratnih razaranja i prirodnih nepogoda npr. poplava, požara, potresa).

Porez na kuće za odmor ne plaća se niti na kuće za odmor za vrijeme dok su u njima smješteni prognanici i izbjeglice te na odmarališta u vlasništvu Grada Lepoglave koja služe za smještaj djece u dobi do 15 godina starosti.

Članak 10.

Obveznici poreza na kuće za odmor moraju nadležnoj ispostavi Porezne uprave dostaviti podatke o kućama za odmor, koji se odnose na mjesto gdje se nalaze ti objekti, te korisnu površinu, kao i podatke o poreznom obvezniku, najkasnije do 31. ožujka godine za koju se utvrđuje porez na kuće za odmor. Porez na kuće za odmor plaća se u roku od 15 dana od dana dostave rješenja o utvrđivanju tog poreza.

**IV. POREZ NA KORIŠTENJE JAVNIH POVRŠINA**

Članak 11.

Porez na korištenje javnih površina plaćaju pravne i fizičke osobe koje privremeno koriste javnu površinu na području grada Lepoglave.

Javnom površinom, u smislu ove Odluke, smatraju se javne površine definirane relevantnim zakonskim odredbama te utvrđene Odukom o komunalnom redu i neizgrađeno građevinsko zemljište u vlasništvu Grada Lepoglave.

Privremenim objektima, u smislu ove Odluke, smatraju se kiosci, manji montažni objekti, pokretne naprave i ugostiteljske terase, definirane Odlukom o komunalnom redu Grada Lepoglave i relevantnim zakonskim odredbama.

|  |  |
| --- | --- |
| 1. kiosci, montažni objekti | 4,00 eura/m2/mjesečno |
| 2. ugostiteljske terase (od 1. 4. do 31. 10.) | 2,00 eura/m2/mjesečno |
| 3. ugostiteljske i slične pokretne prikolice | 2,70 eura/m2/dnevno |
| 4. šatori u kojima se obavlja ugostiteljska djelatnost | 1,50 eura/m2/dnevno |
| 5. cirkusi, luna park, zabavne radnje i slično | 40,00 eura/dnevno |
| 6. prigodne prodaje na stolovima, klupama i štandovima ili bez postavljanja pokretnih naprava | 2,70 eura/m2/dnevno |
| 7. postavljanje stolova, klupa ili štandova u svrhu izborne promidžbe | 2,00 eura/m²/dnevno |
| 8. zamrzivači, uslužne naprave | 0,70 eura/m2/dnevno |
| 9. javne površine ispred trgovina koja se koriste za izlaganje i prodaju robe | 0,15 eura/m2/dnevno |
| 10. javne površine koje se koriste za utovar, istovar i smještaj građevinskog materijala, postavu skela, ograda gradilišta te u svrhu izvođenja građevinskih radova | 0,15 eura/m2/dnevno |
| 11. javne površine koje se koriste radi građenja, rekonstrukcije i održavanja komunalne i druge infrastrukture te izvođenja istraživačkih i drugih građevinskih radova | 0,20 eura/m2/dnevno |
| 12. postavljanje reklamnih i oglasnih panoa, ploča i drugih objekata koji služe informiranju i reklamiranju | 0,15 eura/dnevno, paušal |
| 13. putokazi i slične naprave na javnim površinama | 0,15 eura/dnevno, paušal |
| 14. pokretne trgovine | 26,60 eura/mjesečno, paušal |
| 15. izlaganje robe bez mogućnosti prodaje | 0,70 eura /m²/dnevno |

Članak 12.

Za korištenje javnih površina, ovisno o namjeni, utvrđuje se visina poreza na korištenje javnih površina kako slijedi:

Za višednevno korištenje javne površine (minimalno tri dana) iz stavka 1. točke 3., 4. i 6. ovog članka, utvrđuje se porez na korištenje javne površine od 0,70 eura/m2 za svaki dan korištenja.

Članak 13.

Za korištenje javne površine podnosi se zahtjev gradskom upravnom tijelu nadležnom za komunalne poslove, sukladno Odluci o komunalnom redu.

Gradsko upravno tijelo nadležno za komunalne poslove rješenjem odobrava privremeno korištenje javne površine, sukladno Odluci o komunalnom redu i ovoj Odluci.

Ukoliko podnositelj zahtjeva ima dospjelog dugovanja prema Gradu Lepoglavi s bilo koje osnove, ne može se odobriti korištenje javne površine.

Poslove u vezi s naplatom poreza na korištenje javne površine obavlja Odsjek za proračun i financije Jedinstvenog upravnog odjela Grada Lepoglave.

Članak 14.

Iznimno od odredaba članka 13. ove Odluke, gradonačelnik može odobriti privremenu uporabu javne površine i osloboditi obveznika plaćanja poreza na korištenje javne površine, u svrhu održavanja akcije zaštite okoliša, humanitarne, kulturne, sportske i druge akcije od interesa za Grad Lepoglavu te za manifestacije za koje je organizator i pokrovitelj.

**V. PRIJELAZNE I ZAVRŠNE ODREDBE**

Članak 15.

Postupci utvrđivanja i naplate poreza započeti po odredbama Odluke o porezima Grada Lepoglave („Narodne novine“ broj 47/2017 i „Službeni vjesnik Varaždinske županije“ broj 21/17 ), završit će se prema odredbama te Odluke.

Članak 16.

Stupanjem na snagu ove Odluke prestaje važiti Odluka o porezima Grada Lepoglave („Narodne novine“ broj 47/2017 i „Službeni vjesnik Varaždinske županije“ broj 21/17 i 78/17).

Članak 17.

Ova Odluka objavit će se u „Narodnim novinama“ i „Službenom vjesniku Varaždinske županije”, a stupa na snagu 1. siječnja 2024. godine.

PREDSJEDNIK GRADSKOG VIJEĆA

Robert Dukarić